Ο **Μπέιντεν Φλέτσερ Σμάιθ Μπέιντεν-Πάουελ**, (αγγλικά: Baden Fletcher Smyth Baden-Powell‎, 22 Μαΐου 1860 – 3 Οκτωβρίου 1937) ήταν πρωτοπόρος της στρατιωτικής αεροπορίας, και πρόεδρος της Βασιλικής Αεροναυτικής Εταιρείας από το 1900 έως το 1907.

Οικογένεια
----------

Ο Μπέιντεν-Πάουελ ήταν το νεαρότερο τέκνο του Μπέιντεν Πάουελ, και αδελφός των Ρόμπερτ Μπέιντεν-Πάουελ, Γουάρινγκτον Μπέιντεν-Πάουελ, Τζορτζ Μπέιντεν-Πάουελ, Άγκνες Μπέιντεν-Πάουελ και Φρανκ Μπέιντεν-Πάουελ. Η μητέρα του, Χενριέττα Γκρέις Σμάιθ, ήταν η τρίτη σύζυγος του ιερέα Μπέιντεν Πάουελ (οι δύο προηγούμενες είχαν αποβιώσει), και ήταν ταλαντούχα μουσικός και καλλιτέχνης.

Στρατός, εφευρέσεις και αεροπορία
---------------------------------

Ο Μπέιντεν-Πάουελ κατατάχθηκε στη θέση του υπολοχαγού της Σκωτικής Φυλακής στις 29 Ιουλίου 1882, και υπηρέτησε στο Σύνταγμα Καμηλών κατά τη διάρκεια της Εκστρατείας του Νείλου (1884-85) σε Αίγυπτο και Σουδάν. Ο προβιβασμός στη θέση του λοχαγού ακολούθησε στις 5 Φεβρουαρίου 1896, και σε αυτή του ταγματάρχη στις 24 Ιουνίου 1899. Υπηρέτησε στο 1ο τάγμα του συντάγματός του στη Νότια Αφρική κατά τη διάρκεια του Δευτέρου Πολέμου των Μπόερς, και ήταν παρών στις μάχες των Μπέλμοντ (23 Νοεμβρίου 1899), Μόντερ Ρίβερ (28 Νοεμβρίου 1899) και Μαγκερσφοντάιν (11 Δεκεμβρίου 1899). Ήταν μέλος της Επικουρικής Φάλαγγας η οποία τον Μάιο του 1900 ενίσχυσε την πολιορκία του Μέιφεκινγκ, με τον μεγαλύτερο αδελφό του να είναι επικεφαλής. Ένα μήνα μετά το τέλος του πολέμου στα τέλη του Μαΐου 1902, ο Μπέιντεν Πάουελ επέστρεψε στην πατρίδα του μαζί με το σύνταγμά του με το πλοίο *SS Tagus*.

Ο Μπέιντεν-Πάουελ ήταν πρωτοπόρος της στρατιωτικής αεροπορίας, μέλος και αργότερα πρόεδρος της Βασιλικής Αεροναυτικής Εταιρείας και μέλος της Βασιλικής Γεωγραφικής Εταιρείας. Ήταν ένας από τους πρώτους που προέβλεψαν την χρήση της αεροπορίας σε στρατιωτικό πλαίσιο. Έγραψε επίσης το βιβλίο "Ballooning as a Sport" (*Αεροστατική ως άθλημα*), το οποίο εκδόθηκε το 1907 από την εκδοτική εταιρεία William Blackwood and Sons.

Κατασκεύασε τα πρώτα αερόστατα και αεροσκάφη του μαζί με τη μεγαλύτερη αδερφή του Άγκνες.

Εφηύρε ένα σύστημα χαρταετών ανύψωσης ανθρώπων το οποίο ονόμασε *Levitor*. Ανέπτυξε επίσης ένα πτυσσόμενο στρατιωτικό ποδήλατο.

Απέκτησε ένα από τα πρώτα βρετανικά διπλώματα ευρεσιτεχνίας για τηλεοπτικό σύστημα, «Μία ηλεκτρική μέθοδο αναπαραγωγής μακρινών σκηνών με οπτικό τρόπο» ("An electrical method of reproducing distant scenes visually"), το οποίο εκδόθηκε στις 19 Απριλίου 1921 (GB161706).

Συνέβαλε στη συγγραφή του λήμματος για τους χαρταετούς στην 11η έκδοση της Encyclopædia Britannica.

Έγραψε το "In savage isles and settled lands. Malaysia, Australasia and Polynesia, 1888-1891" (*Στα άγρια νησιά και τις αποικίες. Μαλαισία, Αυστραλασία και Πολυνησία, 1888-1891*), το οποίο εκδόθηκε το 1892 από την εταιρεία R. Bentley and Son, στο Λονδίνο. Μεταξύ άλλων στο βιβλίο του, ο Μπέιντεν Πάουελ διηγείται μία επίσκεψη του στη Βαταβία (σημερινή Τζακάρτα), όπου ήταν επισκέπτης σε γεύμα που οργανώθηκε από άρχοντα της περιοχής, τον Χούου Γιόου Κι.

Προσκοπισμός
------------

Ο Μπέιντεν-Πάουελ ήταν ο πρώτος που εισήγαγε πτητικές δραστηριότητες στον προσκοπισμό με τη μορφή κατασκευής χαρταετών και μοντέλων αεροπλάνων. Μπορεί να θεωρηθεί ως πατέρας του αεροπροσκοπισμού αν και ο ίδιος θεωρούσε πως ήταν δύσκολο να υπάρχουν ειδικοί «αεροπρόσκοποι».

Ο Μπέιντεν-Πάουελ ήταν πρόεδρος και μετέπειτα δημοτικός επίτροπος ενός δήμου του Βορείου Λονδίνου, και δημοτικός επίτροπος του Δήμου Σεβενόουκς του Κεντ από το 1918 έως το 1935. Ακόμη ήταν κεντρικός επίτροπος αεροπορίας από το 1923 έως τον θάνατό του το 1937.

Παραπομπές
----------

1. ↑  (Αγγλικά) *SNAC*. w65b0dxw. Ανακτήθηκε στις 9  Οκτωβρίου 2017.
2. 1 2  Darryl Roger Lundy: (Αγγλικά) *The Peerage*. p6357.htm#i63569.
3. 1 2  Darryl Roger Lundy: (Αγγλικά) *The Peerage*.
4. ↑  «Past Presidents». *aerosociety.com*. Royal Aeronautical Society. Ανακτήθηκε στις 6 Ιουνίου 2018.
5. ↑  Hart´s army list, 1903
6. ↑   "The Army in South Africa - Troops returning Home" *The Times* (London). Saturday, 1902-07-05. (36812), σελ. 8.
7. ↑  Driver, Hugh (1997). *The Birth of Military Aviation: Britain, 1903-1914*. Suffolk: Boydell & Brewer Ltd. σελ. 185. ISBN 9780861932344.
8. ↑  "The Tatler" No. 107, 15 July 1903, page 85
9. ↑  «BALLOONING AS A SPORT - Baden-Powell, Major B». *eBay*. Ανακτήθηκε στις 6 Ιουνίου 2018.
10. ↑  Gardner, Helen D. (2010). *The First Girl Guide: The Story of Agnes Baden-Powell*. Gloucestershire: Amberley Publishing Limited. σελ. 91. ISBN 9781445610375.
11. ↑  Pelham, D.; *The Penguin Book of Kites*, Penguin 1976
12. ↑  «1901 ~ MILITARY CYCLING ~ MAJOR BADEN-POWELL'S COLLAPSIBLE BICYCLE». *eBay*. Ανακτήθηκε στις 6 Ιουνίου 2018.
13. ↑  «Histoire de la télévision (site édité par André Lange)». *Histoire de la télévision (site édité par André Lange)* (στα Γαλλικά). Ανακτήθηκε στις 6 Ιουνίου 2018.
14. ↑  Encyclopædia Britannica Eleventh Edition, σελ. 'iv' και σελ. 840
15. ↑  Baden Fletcher Smyth Baden-Powell. 1892.
Malaysia, Australasia and Polynesia, 1888-1891. στο archive.org.)
16. ↑  Baden-Powell, Baden Fletcher Smyth (1892). *In savage isles and settled lands : Malaysia, Australasia and Polynesia, 1888-1891* (στα Αγγλικά). London: Bentley. σελ. 213.
17. ↑  «Colin "Johnny" Walker's Scouting Milestones Pages - The Early History of Air Scouting». *scoutguidehistoricalsociety.com*. Ανακτήθηκε στις 6 Ιουνίου 2018.

Εξωτερικοί σύνδεσμοι
--------------------

* Έργα της/του ή για την/τον Μπέιντεν Μπέιντεν-Πάουελ στο Internet Archive
* The Engines of Our Ingenuity No. 1233: Baden Baden-Powell
* Εικόνες του Διαγωνισμού Πτήσεων Μεγάλου Ύψους της Βασιλικής Αεροναυτικής Εταιρείας το 1903

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 68220587
* LCCN: n97103477
* ISNI: 0000 0000 6392 9563
* NLA: 52466755

 |

 |